Sonora kartell

Sonora kartell, tuntud ka kui Caro Quintero organisatsioon, oli Mehhiko kuritegelik kartell. Kartelli lagunemisel liideti see Tijuana ja Sinaloa kartellidega. 

2007. aastal said Sonora kartellist, Colima kartellist ja Milenio kartellist Sinaloa kartelli harud. 2010. aastaks oli Sonora kartell laiali läinud.

 Taust 
Ameerika Ühendriikide Narkootikumidevastase Võitluse Amet (DEA) pidas Sonora kartelli üheks vanimaks ja paremini väljakujunenud kartelliks. Sonora kartelli juhtis Guadalajara kartelli asutaja Rafael Caro Quintero vend Miguel Caro Quintero ning see tegutses Hermosillos, Agua Prietas, Guadalajaras ja Culiacánis, samuti Mehhiko osariikides Nayaritis, Sinaloas ja Sonoras. Sonora kartelli juured on Guadalajara kartellis, mis lagunes pärast selle kaasasutaja Miguel Ángel Félix Gallardo arreteerimist 1989. aastal. Sonora kartellil oli otsene seos Colombia narkokartellidega, kartell hoidis enda kontrolli all narkoteid USA California, Arizona, Texase ja Nevada osariiki.

Rafael Caro Quintero arreteeriti 1985. aastal Costa Ricas seoses DEA eriagendi Enrique "Kiki" Camarena piinamise ja mõrvaga.Richards, James R. (1998). Transnational Criminal Organizations, Cybercrime, and Money Laundering. CRC Press. lk 320. ISBN 978-0-8493-2806-0. Miguel Caro Quintero arreteeriti 1989. aastal, kuid arvati, et ta jätkas trellide taga kartelli juhtimist. 2007. aastaks oli Sinaloa kartell Sonora kartelli üle võtnud.Grayson, George W. (august 2007). "Mexico and the Drug Cartels". Foreign Policy Research Institute. Archived from the original on 09.03.2012. vaadatud 19.09.2010.

 Tegevus 
Sonora kartell on arvatavasti üks esimesi kartelle, mis hakkas kokaiini tarnima Colombiast, eriti Cali kartelli käest. Kartell oli seotud peamiselt marihuaana kasvatamise ja levitamisega, kuid kõrvalfunktsioonide hulka kuulus ka metamfetamiini transport ja levitamine.Weiner, Tim (22. detsember 2001). "Suspect in Vast Drug Ring Held in Mexico; May Be Sent to U.S." New York Times (vaadatud 14.04.2008).

Mehhiko põhjaosas baseeruv kartell vedas narkootikume USA Arizona, Texase ja California osariiki põhjapiiri piirkonnas asuvate rantšode võrgustiku abil, kus narkootikume enne saatmist hoiti. Sonora kartell oli konkreetselt seotud tegutsemisega Mehhiko Sonora osariigis Hermosillos ja Agua Prietas, vähem ka Jalisco osariigis Guadalajaras, Sinaloa osariigis Culiacánis ning Nayariti ja Durango osariigis.Jesse Helms, toim. (1999). Mexican and American Responses to the International Narcotics Threat. U.S. Senate, Subcommittee on Western Hemisphere, Peace Corps, Narcotics and Terrorism of the Committee on Foreign Relations. lk 61, 136, 137. ISBN 978-0-7881-8008-8."DEA - Publications - Congressional Testimony - 09/12/96". United States Drug Enforcement Administration. September 12, 1996. Archived from the original on 08.10.1999. vaadatud 14.04.2008.

 Vaata ka 
 Mehhiko narkosõda
 Narkootikumidevastase Võitluse Amet
 Guadalajara kartell

 Viited 

Kategooria:Kartellid
Kategooria:Narkoloogia
Kategooria:Kuritegevus